Alf Brodal
Store norske leksikon,Medisin,Helse og samfunn,Medisinsk historie
Alf Brodal var en norsk lege og hjerneforsker, som sammen med sin veileder Jan B. Jansen bygget opp et sterkt miljø for eksperimentell hjerneforskning ved Anatomisk institutt ved Universitetet i Oslo. «The Oslo School of Neuroanatomy» ble etter den andre verdenskrig ansett som et av verdens ledende forskningssentre innen nevroanatomi.
Brodal ble cand.med. 1937, dr.med. i 1940 og var professor i anatomi ved Universitetet i Oslo 1950–1977. Han skrev flere lærebøker, og Sentralnervesystemet, som kom i fire utgaver fra 1949 til 1982, ble et standardverk som er blitt videreført av sønnen Per Brodal.Brodal hadde også et omfattende populærvitenskapelig forfatterskap. Han var formann i redaksjonskomiteen for Tidsskrift for Den norske lægeforening 1959–1975, æresmedlem av en lang rekke utenlandske vitenskapelige selskaper og æresdoktor ved flere universiteter. I 1966 mottok han Anders Jahres medisinske pris og i 1980 ble Brodal kommandør av St. Olavs orden. Les mer i Store norske leksikon Alf Brodal i Norsk biografisk leksikon medisinsk historie nervesystemet hjernen Eksterne lenker Biografi i Norges leger (1996)  Holck P. Alf Brodal – hjerneforsker av format. Tidsskr Nor Lægeforen 2001; 121: 3408-9  Publikasjoner av Brodal i databasen PubMed  Publikasjoner av Brodal i databasen Oria